URDHËR
Nr. 451, datë 28.10.2020

PËR DISA MASA MBROJTËSE NDAJ SËMUNDJES SË GJUHËS BLU, TË SHFAQUR NË SHTETIN E BELGJIKËS, BULLGARISË, KROACISË, GJERMANISË, LUKSEMBURGUT, ZVICRËS, PORTUGALISË, RUMANISË, GREQISË DHE MAQEDONISË SË VERIUT

Mbështetur në nenin 102, pika 4, e Kushtetutës; në nenin 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, dhe në informacionin e marrë nga faqja zyrtare e Organizatës Ndërkombëtare të Mbrojtjes së Shëndetit të Kafshëve (OIE),
 
URDHËROJ:

1. Ndalimin e importit dhe tranzitimit të kafshëve të gjalla të llojit ruminantë për shtetet e mëposhtme:
- Shteti i Belgjikës, përkatësisht provinca Neufchâteau, Luxembourg; Oostkamp, West-Vlaanderen; Meix-devant-Virton, Luxembourg.
- Nga shteti i Bullgarisë, përkatësisht provinca Sliven dhe Lovec.
- Nga shteti i Kroacisë, përkatësisht qarku Istarska, Bashkia Buzet, fshati Sveti Martin; qarku Istarska, Bashkia Buzet, fshati Seljaci; qarku Istarska, Bashkia Labin, fshati Bartici.
- Nga shteti i Gjermanisë përkatësisht provinca Rheinland-Pfalz, rrethi Trier-Saarburg, Bashkia Farschweiler; provinca Saarland, rrethi Merzig-Wadern, Bashkia Losheim am See.
- Nga shteti i Luksemburgut, përkatësisht kantoni Redange, fshati Colpach.
- Nga shteti i Zvicrës, përkatësisht kantoni i Bern, rrethi Bern-Mittelland, Bashkia Oberbalm; kantoni Luzern, rrethi Willisau, Bashkia Dagmersellen.
- Nga shteti i Rumanisë, përkatësisht qarku Vilcea, zona e Turcesti.
- Nga shteti i Greqisë, përkatësisht provincat: Dytiki Makedonia; Kentriki Macedonia; Samos_4, Voreio Aigaio; Samos_5, Voreio Aigaio; Lesvos_1, Voreio Aigaio; Lesvos_2, Voreio Aigaio; Lesvos_3, Voreio Aigaio; Anatoliki Makedonia Kai Thraki; Thessalia; Sterea Ellada; Dytiki Ellada; Dytiki Makedonia; Peloponnisos dhe Ipeiros.
- I gjithë territori i shtetit të Maqedonisë së Veriut.
[bookmark: _GoBack]2. Certifikata veterinare të garantojë origjinën e ngarkesës së ardhur.
3. Autoriteti Kombëtar i Ushqimit të informojë rregullisht Drejtorinë e Derregullimit, Lejeve, Licencave dhe Monitorimit për çdo ngarkesë të kafshëve të gjalla të llojit ruminantë që vijnë nga vendet e sipërcituara në pikën 1.
4. Urdhri nr. 275, datë 15.7.2020, “Për disa masa mbrojtëse ndaj sëmundjes së Gjuhës Blu, të shfaqur në shtetin e Greqisë dhe Maqedonisë së Veriut”, shfuqizohet.
5. Për zbatimin e këtij urdhri ngarkohen Drejtoria e Përgjithshme Rregullatore dhe e Përputhshmërisë në Bujqësi, Ushqim dhe Zhvillim Rural, Drejtoria e Derregullimit, Lejeve, Licencave dhe Monitorimit, Autoriteti Kombëtar i Ushqimit dhe Agjencitë Rajonale të Shërbimit Veterinar dhe Mbrojtjes së Bimëve.
Ky urdhër hyn në fuqi menjëherë.

